วิกิพีเดีย:คู่มือการเขียน/บทความการ์ตูนญี่ปุ่น

นี้คือ คู่มือการเขียนสำหรับการ์ตูนญี่ปุ่น โดยครอบคลุมถึงอนิเมะ มังงะ และบทความที่เกี่ยวข้องกับการ์ตูนญี่ปุ่น โดยหลักการหลักอ้างอิงตามคู่มือหลักของวิกิพีเดีย โดยดูเพิ่มเติมได้จากเมนูด้านขวามือ สำหรับการแก้ไขในหน้านี้ กรุณาตรวจสอบนโยบายก่อนหน้า และเสนอนโยบายในหน้า วิกิพีเดีย:สภาการ์ตูน

**ขอบเขต**
คู่มือการเขียนนี้ประยุกต์ใช้กับบทความที่เกี่ยวกับการ์ตูนญี่ปุ่นและหัวข้อที่เกี่ยวข้อง และเป็นส่วนย่อยของคู่มือการเขียนหัวข้อเฉพาะของการเขียนเกี่ยวกับเรื่องแต่ง
สำหรับคำแนะนำทั่วไปเพิ่มเติมเกี่ยวกับการแก้ไข ดู วิกิพีเดีย:คู่มือการเขียน
สำหรับการอภิปราย ช่วยเหลือ และการดำเนินการแก้ไขในบทความการ์ตูนญี่ปุ่น ดูที่ วิกิพีเดีย:โครงการวิกิการ์ตูนญี่ปุ่น
ผู้แก้ไขควรคำนึงถึงทราบแนวทางอื่นที่แนะนำใน วิกิพีเดีย:โครงการวิกิภาพยนตร์ ที่เกี่ยวข้องกับตอนของสื่อรวมถึงมังงะ

**ชื่อบทความและการแก้ความกำกวม**
ตั้งชื่อบทความเป็นภาษาไทยด้วยการทับศัพท์ภาษาญี่ปุ่น ถ้าการ์ตูนญี่ปุ่นมีการแปลเป็นภาษาไทยให้ใช้ชื่อภาษาไทยที่เป็นทางการ หากมีชื่อทางการหลายชื่อให้ใช้ชื่อที่เป็นที่รู้จักมากที่สุดในกลุ่มผู้ใช้ภาษาไทย
ถ้าหลายบทความมีชื่อเหมือนกัน ให้ใช้ระเบียบตามการแก้ความกำกวม - บทความภาพยนตร์อนิเมะ – ชื่อ (ภาพยนตร์)- บทความภาพยนตร์ชุดอนิเมะ – ชื่อ (ภาพยนตร์ชุดทางโทรทัศน์)- บทความมังงะ – ชื่อ (มังงะ)- บทความไลต์โนเวล – ชื่อ (นวนิยาย)- บทความวิดีโอเกม – ชื่อ (วิดีโอเกม)- บทความวิชวลโนเวล – ชื่อ (วิชวลโนเวล)- ละครฉบับคนแสดง/โทกูซัตสึ – ชื่อ (ภาพยนตร์ชุดทางโทรทัศน์)- บทความเพลง – ชื่อ (เพลง)

**การเปลี่ยนทาง**
สร้างการเปลี่ยนทางสำหรับชื่ออื่น ๆ เสมอ โดยเฉพาะถ้าชื่อนั้นใช้มาครอน (เครื่องหมายแสดงสระเสียงยาว) หรือเครื่องหมายอื่น ๆ ที่พิมพ์ได้ยากบนแป้นพิมพ์มาตรฐาน โปรดทราบว่าการเปลี่ยนทางสามารถสร้างไปยังส่วนย่อยเฉพาะของหน้าได้ในกรณีจำเป็น

**รายชื่อ**
 ชื่อบทความเกี่ยวกับตัวละครให้เขียน รายชื่อตัวละครใน{ชื่อเรื่อง} เช่น รายชื่อตัวละครในมาจิเรนเจอร์- ชื่อบทความเกี่ยวกับตอนให้เขียน รายชื่อตอนใน{ชื่อเรื่อง} เช่น รายชื่อตอนในน้องสาวของผมไม่น่ารักขนาดนั้นหรอก

**ชื่อตัวละคร ผู้แต่ง และสิ่งต่าง ๆ ที่ปรากฏในเรื่อง**
 ชื่อบุคคลจริง ได้แก่ผู้แต่ง แอนิเมเตอร์ นักพากย์ เป็นต้น ให้เขียนทับศัพท์ตามหลักการทับศัพท์ภาษาญี่ปุ่น พ.ศ. 2561 โดยใช้ชื่อนำหน้านามสกุล และในกรณีที่จำเป็นอาจจะวงเล็บชื่อภาษาญี่ปุ่นและโรมาจิโดยเรียงนามสกุลนำหน้าชื่อ เช่น เค็ง อากามัตสึ (Akamatsu Ken) อากิ โทโยซากิ (Toyosaki Aki) เป็นต้น- ชื่อตัวละครและสถานที่ที่สมมติขึ้นมาในเรื่องเขียนอ้างอิงตามผู้ถือลิขสิทธิ์ภาษาไทย (ซึ่งอาจจะแตกต่างจากชื่อที่สะกดตามหลักการทับศัพท์ฯ) โดยตัวละครญี่ปุ่นมักจะเป็นนามสกุลนำหน้าชื่อ เช่น อุจิวะ ซาสึเกะ (Uchiha Sasuke) และตัวละครจากประเทศอื่นมักจะเป็นชื่อนำหน้านามสกุลเช่น เนกิ สปริงฟีลด์ (Negi Supringufīrudo)

**การระบุชื่อภาษาญี่ปุ่นและโรมาจิ**
การระบุชื่อภาษาญี่ปุ่นและโรมาจิให้ใช้แม่แบบ:ญี่ปุ่น โดยระบุชื่อภาษาญี่ปุ่นในพารามิเตอร์แรก โรมาจิในพารามิเตอร์ที่สอง ในกรณีที่จำเป็นสามารถเพิ่มเติมการสะกดตามหลักการทับศัพท์ได้ในพารามิเตอร์ที่สาม และคำอธิบายเสริมในพารามิเตอร์ที่สี่ ถ้าเป็นการระบุเพื่อแนะนำ เช่น ระบุชื่อตัวละคร หรือในส่วนสรุปย่อหน้าแรกกรณีที่เป็นชื่อบทความ ให้ระบุชื่อภาษาญี่ปุ่น โรมาจิ และพารามิเตอร์อื่น ๆ ตามที่เห็นสมควร- ตัวอย่างของสรุปย่อหน้าแรกในกรณีชื่อบทความ
นาโอโกะ ยามาดะ (Yamada Naoko) เป็นแอนิเมเตอร์ ผู้กำกับซีรีส์โทรทัศน์และภาพยนตร์ชาวญี่ปุ่น...
ซึ่งจะแสดงผลลัพธ์ดังนี้
นาโอโกะ ยามาดะ (Yamada Naoko) เป็นแอนิเมเตอร์ ผู้กำกับซีรีส์โทรทัศน์และภาพยนตร์ชาวญี่ปุ่น...
โดยชื่อบทความต้องเป็นตัวหนา- ตัวอย่างของการระบุเพื่อแนะนำชื่อของสิ่งที่สร้างขึ้นมาในเรื่อง
...โดยยุยตั้งชื่อเล่นให้กับกีตาร์ว่า "กีตะ" (Giita) เธอนั้นทึ่ม เรียนไม่เก่ง...
ซึ่งจะแสดงผลลัพธ์ดังนี้
...โดยยุยตั้งชื่อเล่นให้กับกีตาร์ว่า "กีตะ" (Giita) เธอนั้นทึ่ม เรียนไม่เก่ง...
อย่างไรก็ตาม ถ้าชื่อนั้นเป็นชื่อของบุคคลที่มีตัวตนจริงที่มีส่วนเกี่ยวข้องกับกระบวนการสร้างผลงาน เช่น ผู้แต่ง นักพากย์ เป็นต้น ไม่จำเป็นต้องระบุชื่อภาษาญี่ปุ่นหรือโรมาจิ ดังตัวอย่างนี้
...เขียนเรื่องและวาดภาพโดยอิซูมิ สึบากิ เผยแพร่ในนิตยสารออนไลน์...
ซึ่งจะแสดงผลลัพธ์ดังนี้
...เขียนเรื่องและวาดภาพโดยอิซูมิ สึบากิ เผยแพร่ในนิตยสารออนไลน์...

**ดูเพิ่ม**
 การเขียนคำทับศัพท์ภาษาญี่ปุ่น
หมวดหมู่:สารานุกรมการ์ตูนญี่ปุ่น
หมวดหมู่:รูปแบบการเขียนในวิกิพีเดีย